Foto: 123rf



PROTEKLIH tjedana dosta građana diljem zemlje uočilo je u svojim kućama i stanovima neobične bubamare koje se pojavljuju u većem broju.



Važno je znati da ih se nikako ne smije dirati jer mogu uzrokovati alergijske reakcije na koži i probleme s dišnim sustavom.



Riječ je o azijskim bubamarama, poznatim pod nazivom azijske božje ovčice, invazivnoj vrsti u Europi.



"Kad je ugrožena ona ispušta hemolimfu koja sadrži alergene koji u kontaktu s ljudima izazivaju alergijsku reakciju na koži i u dišnom sustavu te ih se ne smije dirati", rekao je za Index dr. Bernard Kaić, voditelj Odjela za prevenciju zarazih bolesti i cijepljenje Hrvatskog zavoda za javno zdravstvo.



Najviše ih ima u Zagrebu i sjeverozapadnoj Hrvatskoj



Ova vrsta kukaca poznata je kako kaže dr. Kaić, kao prirodni neprijatelj biljnih uši u Aziji, pa je kao predator biljnih uši unesena u Sjevernu Ameriku i Europu.



"U Europi se invazivno širi zadnjih 15-tak godina. Proširena je i u pojedinim dijelovima Hrvatske, zasigurno je ima u sjeverozapadnoj Hrvatskoj i Zagrebu", rekao je dr. Kaić.

